

|  |
| --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΥΓΕΙΑΣ** |
| **5Η ΥΓΕΙΟΝΟΜΙΚΗ ΠΕΡΙΦΕΡΕΙΑ****ΘΕΣΣΑΛΙΑΣ & ΣΤΕΡΕΑΣ ΕΛΛΑΔΑΣ****ΓΕΝΙΚΟ ΝΟΣΟΚΟΜΕΙΟ ΑΜΦΙΣΣΑΣ** |
|  Ταχ. Δ/νση**:** Οικισμός Δροσοχωρίου 331 00 ΑΜΦΙΣΣΑ |

**ΔΕΛΤΙΟ ΤΥΠΟΥ**

**ΠΡΟΓΡΑΜΜΑ ΕΘΕΛΟΝΤΙΚΗΣ ΑΙΜΟΔΟΣΙΑΣ** **ΙΟΥΛΙΟΥ 2019**

 Άμφισσα, 04 Ιουλίου 2019

Το Γενικό Νοσοκομείο Άμφισσας ενημερώνει τους πολίτες για **το πρόγραμμα Εθελοντικής Αιμοδοσίας για τον Ιούλιο 2019.** Η Υπηρεσία Αιμοδοσίας του Γενικού Νοσοκομείου Άμφισσας οργανώνει εθελοντικές αιμοληψίες, προκειμένου να διευκολύνει την προσέλευση των εθελοντών αιμοδοτών. Στηρίζεται στη μεγάλη ανταπόκριση των εθελοντών αιμοδοτών αλλά και στην **πολύτιμη** συμπαράσταση των Συλλόγων Εθελοντών Αιμοδοτών και των Τοπικών Φορέων.

**Η Υπηρεσία Αιμοδοσίας του Γενικού Νοσοκομείου Άμφισσας** καλεί κάθε έναν και κάθε μια, που είναι υγιής, ηλικίας από 18 έως 65 ετών, να μη διστάσει να δοκιμάσει τη χαρά, να δώσει στον άγνωστο συνάνθρωπό του, το καλύτερο δώρο, ένα κομμάτι ζωής.

Το πρόγραμμα των επόμενων ημερών:

* **Τρίτη 9, απόγευμα, στο Χρισσό, στο χώρο του Περιφερειακού Ιατρείου, σε συνεργασία με την Τοπική Κοινότητα Χρισσού**
* **Τετάρτη 10, απόγευμα, στο Γαλαξίδι, στο Δημοτικό Σχολείο Γαλαξιδίου, σε συνεργασία με το Σύλλογο Εθελοντών Αιμοδοτών Άμφισσας «οι Άγιοι Ανάργυροι»**
* **Δευτέρα 22, απόγευμα, στα Καστέλια, στο χώρο του Περιφερειακού Ιατρείου, σε συνεργασία με τους Συλλόγους Εθελοντών Αιμοδοτών Καστελίων και Γραβιάς**
* **Τρίτη 23, απόγευμα, στην Ερατεινή, στο χώρο του Περιφερειακού Ιατρείου, σε συνεργασία με το Σύλλογο Εθελοντών Αιμοδοτών Ιτέας «ο Πελεκάνος»**
* **Τετάρτη 31, απόγευμα, στο Σερνικάκι, στο χώρο του Περιφερειακού Ιατρείου, σε συνεργασία με το Σύλλογο Εθελοντών Αιμοδοτών Άμφισσας «οι Άγιοι Ανάργυροι»**

Ευχαριστούμε εκ των προτέρων όλους τους εθελοντές για το «δώρο ζωής» που προσφέρουν στο συνάνθρωπο.

 Η Διοικήτρια του

 Γενικού Νοσοκομείου Άμφισσας

 ΕΥΦΡΟΣΥΝΗ ΑΥΓΕΡΙΝΟΥ